CELEX: 31997D0571
Language: hr
Date: 1997-07-22 00:00:00
Title: 97/571/EZ: Odluka Komisije od 22. srpnja 1997. o općem obliku Europskog tehničkog dopuštenja za građevne proizvode  Tekst značajan za EGP

13/Sv. 057
            
            
               HR
            
            
               Službeni list Europske unije
            
            
               94
            
         31997D0571
   
               L 236/7
            
            
               SLUŽBENI LIST EUROPSKE UNIJE
            
            
               22.07.1997.
            
         
      ODLUKA KOMISIJE
   
   od 22. srpnja 1997.
   o općem obliku Europskog tehničkog dopuštenja za građevne proizvode
   (Tekst značajan za EGP)
   (97/571/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin Prilog II.,
   budući da članak 8. Direktive 89/106/EEZ predviđa da se Europsko tehničko dopuštenje može donijeti za određene proizvode, posebno proizvode za koje ne postoje ni usklađena norma, niti priznata nacionalna norma, niti mandat za usklađenu normu, te za proizvode koji znatno odstupaju od usklađenih ili priznatih nacionalnih normi;
   budući da su u Odluci Komisije 94//23/EZ (3) utvrđena zajednička pravila postupka za podnošenje zahtjeva, pripremu i donošenje Europskog tehničkog dopuštenja;
   budući da je u Prilogu I. navedenoj Odluci predviđeno da sadržaj i oblik Europskog tehničkog dopuštenja mora odgovarati „općem obliku” koji je dogovorila Komisija;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Jedini članak
   Sukladno Direktivi 89/106/EEZ, Europsko tehničko dopuštenje donosi se u skladu s općim oblikom koji je predviđen u Prilogu ovoj Odluci.
   
      Sastavljeno u Bruxellesu 22. srpnja 1997.
      
         
            Za Komisiju
         
         Martin BANGEMANN
         
         
            Član Komisije
         
      
   
   
      (1)  SL L 40, 11.2.1989., str. 12.
   
   
      (2)  SL L 220, 30.8.1993., str. 1.
   
   
      (3)  SL L 17, 20.1.1994., str. 34.
   
   PRILOG
   OPĆI OBLIK EUROPSKOG TEHNIČKOG DOPUŠTENJA (ETA)
   Napomena
   Svrha „općeg oblika Europskog tehničkog dopuštenja” je zajamčiti da prikaz europskih tehničkih dopuštenja bude u osnovi jednak, bez obzira na dotični građevni proizvod ili proizvode ili tijelo Europske organizacije za tehnička dopuštenja (EOTA) koje izdaje Europsko tehničko dopuštenje.
   U navedenu svrhu, „opći oblik” utvrđuje:
   
               —
            
            
               opći sadržaj, zajedničke odjeljke i njihove brojčane oznake,
            
         
               —
            
            
               tekst općih naslova,
            
         
               —
            
            
               tekst zajedničkih klauzula,
            
         i daje opće informacije (kurzivom) o tome kako se sastavljaju različiti odjeljci i određene klauzule.
   
      … Naziv, adresa i logotip tijela za izdavanje Europskog tehničkog dopuštenja (ETA);
   
   Ovlašten i priopćen u skladu s člankom 10. Direktive Vijeća 89/106/EEZ od 21. prosinca 1988. o približavanju zakona, propisa i upravnih odredaba država članica o usklađivanju zakona i drugih propisa.
   ČLAN EOTA-e
   (prikaz u obliku logotipa Europske organizacije za tehnička dopuštenja)
   EUROPSKA ORGANIZACIJA ZA TEHNIČKA DOPUŠTENJA
   … Navedite puni naziv Europske organizacije za tehnička dopuštenja na engleskom jeziku i u novom redu na službenom jeziku ili službenim jezicima tijela za izdavanje Europskog tehničkog dopuštenja (ETA)
   
      EUROPSKO TEHNIČKO DOPUŠTENJE ETA - …
      (broj prema sustavu brojanja EOTA-e)
   
   
      Komercijalni naziv: …
      Navedite komercijalni naziv(e), ako postoji, ili drugu oznaku proizvoda kako se koristi u Zajednici (i drugim državama Europskog gospodarskog prostora) za trženje proizvoda. Komercijalni naziv(i) ili druge oznake proizvoda ne smiju dovoditi do zabune u pogledu djelovanja ili predviđene uporabe proizvoda.
   
   
      Posjednik dopuštenja: …
      Navedite naziv i adresu proizvođača ili njegovog imenovanog zastupnika koji ima poslovni nastan u Zajednici kojem je izdano Europsko tehničko dopuštenje (ETA) (Direktiva Vijeća 89/106/EEZ, članak 9. stavak 3., dalje u tekstu „Direktiva Vijeća 89/106/EEZ”; točka 2. 1. zajedničkih pravila postupka, dalje u tekstu „Direktiva Vijeća 89/106/EEZ”, u Prilogu Odluci Komisije 94/23/EZ).
   
   
      Generički tip i uporaba građevnog(-ih) proizvoda:
   
   
      … Navedite generički tip i predviđenu uporabu proizvoda koji su obuhvaćeni Europskim tehničkim dopuštenjem (ETA), kao i, prema potrebi, glavne razine/razrede djelovanja (u skladu s člankom 3. stavkom 2. i člankom 6. stavkom 3. Direktive Vijeća 89/106/EEZ), prvo na službenom jeziku (jezicima) tijela EOTA-e za izdavanje dopuštenja, a zatim prijevod na engleski jezik.
   
   
               
                  Vrijedi
               
            
            
               
                  od: …
               
            
         
                
            
            
               
                  do: …
                  (Vidjeti članak 8. stavak 4. Direktive Vijeća 89/106/EEZ)
               
            
         
      Proizvodni pogon(i) (1):
   
   
      … Navedite proizvodni pogon (proizvodne pogone). Ako postoji velik broj pogona/proizvodnih mjesta, moraju se naznačiti u prilogu koji se naznačuje ovdje.
   
   Ovo Europsko tehničko dopuštenje sadrži … stranica uključujući … prilog(a) koji su sastavni dio dokumenta. (Navedite ukupni broj stranica (teksta i crteža, ako ih ima, u glavnom dijelu i prilozima) i broj priloga.)
   
   I.   PRAVNA OSNOVA I OPĆI UVJETI
   1.   Ovo Europsko tehničko dopuštenje izdaje … (naziv tijela za izdavanje dopuštenja) u skladu s:
   
               —
            
            
               Direktivom Vijeća 89/106/EEZ od 21. prosinca 1988. o usklađivanju zakona i drugih propisa odredaba država članica koje se odnose na građevne proizvode (2),
            
         
               —
            
            
               
                  navedite odgovarajući nacionalni zakon u kojem se preuzima Direktiva Vijeća 89/106/EEZ – samo ako nacionalno pravo države članice tijela za izdavanje dopuštenja to zahtijeva,
            
         
               —
            
            
               Zajednička pravila postupka za podnošenje zahtjeva, pripravu i dodjelu Europskog tehničkog dopuštenja utvrđena u Prilogu Odluci Komisije 94/23/EZ (3),
            
         
               —
            
            
               Smjernica … navedite naziv i broj smjernice za Europsko tehničko dopuštenje na osnovi koje se dodjeljuje Europsko tehničko dopuštenje (ETA), osim u slučaju kad se ETA izdaje bez smjernice za ETA-u u skladu s točkom 3.2. Zajedničkih pravila postupka, prema članku 9. točki 2. Direktive Vijeća 89/106/EEZ.
            
         2.   … (naziv tijela za izdavanje dopuštenja) je ovlašten provjeriti jesu li poštovane odredbe ovog Europskog tehničkog dopuštenja. Provjera se može vršiti u proizvodnom pogonu/pogonima (na primjer u vezi s poštivanjem pretpostavki navedenih u ovom Europskom tehničkom dopuštenju u pogledu proizvodnje). Međutim, odgovornost za sukladnost proizvoda s Europskim tehničkim dopuštenjem i njihovu spremnost za predviđenu uporabu je na posjedniku Europskog tehničkog dopuštenja.
   3.   Ovo Europsko tehničko dopuštenje nije prenosivo na proizvođače ili zastupnike proizvođača osim onih koji su navedeni na stranici 1., ili proizvodne pogone koji nisu navedeni na stranici 1./utvrđeni u smislu ovog Europskog tehničkog dopuštenja (izbrišite prema potrebi).
   4.   …. (naziv tijela koje izdaje dopuštenje) može staviti ovo Europsko tehničko dopuštenje izvan snage prema članku 5. stavku 1. Direktive Vijeća 89/106/EEZ.
   5.   Ovo Europsko tehničko dopuštenje se mora reproducirati u cijelosti uključujući i prijenos elektroničkim putem. Međutim, djelomična reprodukcija je dozvoljena uz pisanu suglasnost …. (naziv tijela koje izdaje dopuštenje). U tom se slučaju djelomična reprodukcija mora naznačiti kao takva. Tekstovi i crteži promidžbenih materijala ne smiju proturječiti Europskom tehničkom dopuštenju niti ga zlorabiti.
   6.   Europsko tehničko dopuštenje izdaje tijelo za izdavanje dopuštenja na svom službenom jeziku (jezicima). Predmetne verzije moraju u potpunosti odgovarati verzijama koje Europska organizacija za tehnička dopuštenja (EOTA) uporabljuje za objavu. Prijevodi na druge jezike moraju se označiti kao takvi.
   II.   POSEBNI UVJETI U POGLEDU EUROPSKOG TEHNIČKOG DOPUŠTENJA
   1.   Definicija proizvoda i predviđene uporabe
   
      Navedite tehnički opis proizvoda i odredite predviđenu uporabu na:
   
   
               —
            
            
               
                  jednoj stranici (ili manje) teksta i opći crtež(i) na jednoj stranici kao Prilog 1. koji se navodi u tekstu pod II.1.,
               
               
                  Ili
               
            
         
               —
            
            
               
                  na dvije stranice teksta.
               
            
         
      Opišite vrstu i oblik proizvoda (uključujući odgovarajuće razine djelovanja), materijale iz kojih su izrađeni, sastavne dijelove te postupke montaže i vrste konstrukcija/građevina za koje je predviđena uporaba proizvoda koje obuhvaća Europsko tehničko dopuštenje (ETA).
   
   
      Navedite predviđeni radni vijek proizvoda za predviđenu uporabu u smislu Direktive Vijeća 89/106/EEZ.
   
   2.   Svojstva proizvoda i metode provjere
   
      Navedite točna i mjerljiva svojstva i parametre proizvoda, materijala iz kojih je (su) izrađen(i), njegovih (njihovih) sastavnih dijelova, prema potrebi, poštujući mandate za smjernice Europskog tehničkog dopuštenja (ETA) za odgovarajuću skupinu proizvoda koje je pripravila Komisija, ili, ako se radi o proizvodu (proizvodima) na osnovi postupka iz članka 9. stavka 2. Direktive Vijeća 89/106/EEZ, izravno s odgovarajućim bitnim uvjetima, ako postoje (npr. koji proizlaze iz drugih direktiva Zajednice). Naznačite druge vidove uporabljivosti uključujući točno određena svojstva za identificiranje proizvoda, u mjeri u kojoj je potrebno.
   
   
      Ako sastav ili parametri proizvoda zahtijevaju povjerljiv tretman (npr. kemijski sastav određenih materijala), ne smiju se navesti u samom Europskom tehničkom dopuštenju (ETA), već ih pohranjuje tijelo za izdavanje dopuštenja u tehničkoj dokumentaciji Europskog tehničkog dopuštenja (ETA) i dostavlja se samo ovlaštenim tijelima koja su uključena u postupak potvrđivanja sukladnosti ako je to potrebno za zadatke njihovoga ispitivanja, inspekcijskog nadzora i potvrđivanja.
   
   
      Sažeto opišite postupke prema kojima su donesene procjene trajnosti, svojstva proizvoda i njegova djelovanja. Uporabite smjernice za Europsko tehničko dopuštenje (ETA) i/ili usklađene, priznate nacionalne ili druge norme (metode ispitivanja, metode izračunavanja itd.) i naznačite bitne vrijednosti i parametre koji su dobiveni iz rezultata kako je primjereno i potrebno za uporabu proizvoda i projektiranje građevina ili dijelova građevina za koje se proizvod uporabljuje. Sažeto opišite sve posebne metode ispitivanja ili procjene i naznačite bitne vrijednosti i parametre koji su dobiveni iz rezultata kako je primjereno i potrebno za uporabu proizvoda i projektiranje građevina ili dijelova građevina za koje se proizvod uporabljuje. Prema potrebi i gdje je primjereno, navedite prilog(e) Europskog tehničkog dopuštenja (ETA).
   
   3.   Ocjena sukladnosti i oznaka CE
   3.1.   Sustav potvrđivanja sukladnosti
   
      Navedite traženi sustav potvrđivanja sukladnosti (Prilog III. Direktivi Vijeća 89/106/EEZ) kako ga je utvrdila Komisija. Ako Europsko tehničko dopuštenje (ETA) obuhvaća više proizvoda, potrebno je naznačiti traženi sustav potvrđivanja sukladnosti za svaki od njih posebno.
   
   3.2.   Odgovornosti
   Zadaci proizvođača
   3.2.1.1.   Kontrola tvorničke proizvodnje
   
      Navedite metode i opseg stalne unutarnje kontrole proizvodnje koju vrši proizvođač, uključujući vrstu i minimalnu učestalost ispitivanja. Ako Europsko tehničko dopuštenje (ETA) obuhvaća više proizvoda, potrebno je svaki obraditi posebno.
   
   3.2.1.2.   Ostali zadaci proizvođača (samo ako su bitni)
   
      Navedite ostale zadatke proizvođača ovisno o traženom sustavu potvrđivanja sukladnosti, npr. početno ispitivanje vrste. Ako Europsko tehničko dopuštenje (ETA) obuhvaća više proizvoda, potrebno je svaki obraditi posebno.
   
   3.2.2.   Zadaci ovlaštenih tijela
   
      Navedite različite zadatke ovlaštenih tijela ovisno o traženom sustavu potvrđivanja sukladnosti, uključujući vrstu i minimalnu učestalost ispitivanja, inspekcija i nadzora, prema potrebi. Ako Europsko tehničko dopuštenje (ETA) obuhvaća više proizvoda, potrebno je svaki obraditi posebno.
   
   3.3.   Oznaka CE
   
      Oznaka CE postavlja se na … (sam proizvod – naznačite mjesto na proizvodu, prema potrebi; ili na naljepnicu nalijepljenu na proizvod; na ambalažu; na prateći komercijalni dokument). Uz oznaku CE navode se sljedeći podaci:
   
   
      Navedite, u skladu s općim odredbama koje je Komisija utvrdila za oznaku CE, podatke koji se moraju navesti uz oznaku CE, na primjer:
   
   
               —
            
            
               
                  naziv ili identifikacijsku oznaku proizvođača ili pogona,
               
            
         
               —
            
            
               
                  broj ovlaštenog tijela za dodjelu Europskog tehničkog dopuštenja (ETA),
               
            
         
               —
            
            
               
                  identitet proizvoda (komercijalni naziv),
               
            
         
               —
            
            
               
                  broj Europskog tehničkog dopuštenja (ETA),
               
            
         
               —
            
            
               
                  bitna svojstva/djelovanja proizvoda i njegove razine/razrede (svi proizvodi pod istom oznakom, bez obzira na proizvodni pogon, moraju biti u skladu s odgovarajućim svojstvima proizvoda i vrijednosti djelovanja),
               
            
         
               —
            
            
               
                  godina proizvodnje i, prema potrebi, vrijeme proizvodnje i broj proizvoda.
               
            
         4.   Pretpostavke pod kojima je povoljno ocijenjena sposobnost proizvoda za predviđenu uporabu
   4.1.   Proizvodnja
   
      Navedite posebne tehnike proizvodnje i sastavljanja u tvornici te podatke o osposobljenosti osoblja i tehničke opreme u proizvodnom pogonu (na primjer za lijepljene i varene konstrukcije) ako su bitni za sposobnost proizvoda za predviđenu uporabu nakon ugradnje u građevinu i ako postoji veza s ispunjenjem bitnih zahtjeva.
   
   
      Ako odredbe koje se odnose na proizvodnju zahtijevaju povjerljiv tretman, ne smiju se navesti u samom Europskom tehničkom dopuštenju, već ih pohranjuje tijelo za izdavanje dopuštenja u tehničkoj dokumentaciji Europskog tehničkog dopuštenja i dostavlja se samo ovlaštenim tijelima koja su uključena u postupak potvrđivanja sukladnosti ako je to potrebno za izvršenje zadataka njihovoga ispitivanja, inspekcijskog nadzora i potvrđivanja.
   
   4.2.   Montaža
   
      Navedite odredbe koje se odnose na montažu/sastavljanje proizvoda na licu mjesta. Navedite posebne naputke za osoblje koje je uključeno u izvedbu montaže te za struku u mjeri u kojoj su bitne za ostvarenje sposobnosti proizvoda za predviđenu uporabu, po ugradnji u građevinu. Navedite i parametre (vrijednosti projektiranja itd.) i metode ako je potrebno za projektiranje građevina ili dijelova građevina za koje je predviđena uporaba predmetnog proizvoda. Prema potrebi, navedite norme, smjernice za Europsko tehničko dopuštenje i prilog(e) Europskog tehničkog dopuštenja. Jasno navedite da je proizvođač proizvoda taj koji je odgovoran za jamstvo da su nadležne osobe obaviještene o navedenim odredbama.
   
   5.   Preporuke proizvođaču
   5.1.   Preporuke u pogledu ambalaže, prijevoza i skladištenja
   
      Navedite odredbe u mjeri u kojoj su bitne za ostvarenje sposobnosti proizvoda za predviđenu uporabu, po ugradnji u građevinu. Jasno navedite da je proizvođač proizvoda taj koji je odgovoran za jamstvo da su nadležne osobe obaviještene o navedenim odredbama.
   
   5.2.   Preporuke u pogledu uporabe, održavanja, popravaka
   
      Navedite odredbe koje se odnose na „operativno stanje”, održavanje, popravke i upozorenja, u mjeri u kojoj su bitne za ostvarenje sposobnosti proizvoda za predviđenu uporabu, po ugradnji u građevinu. Jasno navedite da je proizvođač proizvoda taj koji je odgovoran za jamstvo da su nadležne osobe obaviještene o navedenim odredbama.
   
   
      (1)  Oznaka proizvodnog(-ih) pogona samo ako je potrebno iz tehničkih razloga, npr. zbog pretpostavki pod II.4.1. Proizvodnja. Ako je potrebno iz praktičnih razloga ili ako to želi posjednik Europskog tehničkog dopuštenja (ETA), proizvodni pogon(i) se mogu utvrditi u neobjavljenom dodatku Europskom tehničkom dopuštenju (ETA) koji pohranjuje tijelo za izdavanje dopuštenja i koji se upućuje samo ovlaštenim tijelima koja su uključena u postupak potvrđivanja sukladnosti.
   
      (2)  SL L 40, 11.2.1989., str. 12.
   
   
      (3)  SL L 17, 20.1.1994., str. 34.
   
   Prilog 1.
   OPIS PROIZVODA
   
      … Crtež(i) koji općenito opisuje(-u) proizvod(e) na jednoj stranici, prema potrebi (vidjeti također napomenu u vezi sa sadržajem u odjeljku II.1.).
   
   Prilozi 2. do n
   
      Daljnji prilozi, prema potrebi, koji navode, na primjer:
   
   
               —
            
            
               
                  daljnji opis proizvoda i njegovih (njihovih) sastavnih dijelova, podrobnije podatke o proizvodnji, prijevozu, rukovanju, skladištenju, montaži (s crtežom, prema potrebi),
               
            
         
               —
            
            
               
                  metode za određivanje svojstava proizvoda (ispitivanje, izračunavanje ili druge metode ako nije moguće pozivanje na smjernice za Europsko tehničko dopuštenje (ETA) ili norme),
               
            
         
               —
            
            
               
                  metode za projektiranje dijela građevine u koji se ugrađuje(-u) proizvod(i) ako je to bitno za sposobnost proizvoda nakon ugradnje u građevinu i gdje nije moguće pozivanje na smjernice za Europsko tehničko dopuštenje (ETA) ili norme,
               
            
         
               —
            
            
               
                  naputke za montažu/preradu ako su bitni za sposobnost proizvoda za predviđenu uporabu nakon ugradnje u građevinu i gdje nije moguće pozivanje na smjernice za Europsko tehničko dopuštenje (ETA) ili norme.